నా దగ్గర డబ్బులు లేవు,
కానీ నాలోని ప్రేమ పొంగి పొర్లుతోంది.
నువ్వు పనికిరానివాడివి. చేతకానివాడివి.
హత్య జరిగిన ఒకరోజు తర్వాత
మేరీల్యాండ్ నుండి ఏమైనా సమాచారం అందిందా?
ఇంకా ఏమీ తెలీలేదు.
మరి ప్రస్తుతం ఉన్న సమాచారాన్ని చెప్పు.
మనం "అవర్ అమెరికన్ కజిన్"లో నటించినవారిని,
ఫోర్డ్స్ థియేటర్ లో పని చేసే వారందరినీ, అలాగే సివర్డ్ ఇంట్లో పని చేసే వారందరినీ ప్రశ్నించాం,
కానీ అతను ఎక్కడ తలదాచుకుంటున్నాడు అనేదానికి ఏ ఆధారమూ లభించలేదు.
వాడు ఎక్కడున్నాడో ఎవరోకరికి తెలిసి ఉండాలి.
సర్.
బూత్ కి గుర్రాన్ని అద్దెకి ఇచ్చిన సాక్షిని కనుగొన్నాం.
- ముఖంపై నక్షత్రాకారమున్న గుర్రం. - సరే, అతడిని తీసుకురండి.
నాన్నా, నీకు బాడిగార్డ్ ఉంటే బాగుంటుందని మా ఆలోచన.
అవునా?
నాకు ఏం కాకుండా నేను చూసుకోగలనులే.
బానిస నిర్మూలన ప్రకటన
లీ లొంగిపోయారు!
దేశం మౌనం పాటిస్తోంది
లక్ష డాలర్ల బహుమానం! హంతకుడు
అధ్యక్షుడు
మ్యాన్ హంట్: ద ట్వల్వ్ డేస్
"MANHUNT: THE TWELVE DAY CHASE FOR LINCOLN'S KILLER"
ప్రెసిడెంట్ లింకన్ హత్య!
అందరూ వినండి! అందరూ వినండి! స్టేంటన్ ఆదేశాల ప్రకారం,
అధ్యక్షుడిని హత్య చేసిన హంతకులని వెనువెంటనే అదుపులోకి తీసుకోవాలి.
యుఎస్ యుద్ద శాఖ న్యూయార్క్ నగర శాఖ
మేయరుతో భద్రతా విషయమై ఓ సమావేశాన్ని ఏర్పాటు చేయి. రైళ్ళలో, నౌకాశ్రాయాలలో నిఘా ఉంచండి.
అందరూ, మీరు వింటున్నారు కదా? అందరూ బూత్ కి సంబంధించిన సమాచారం సేకరించాలి.
ఏప్రిల్ 14కు ముందు అతను చేసినవన్నీ,
మీకు తెలిస్తే నాకు చెప్పండి.
లెఫ్టనెంట్ బేకర్, నేను వాషింగ్టన్ డీసీకి వెళ్లే లోపు నీకు ఒకటి చెప్పాలి.
డిటెక్టివ్ బేకర్, నీకు నేనెలా సాయపడగలను?
మళ్లీ నీ కాగితాల పని అప్పజెప్పుతావా ఏంటి?
బూత్ ని వెతికి పట్టుకోవడానికి
డిటెక్టివ్స్ ని నియమించాల్సిన బాధ్యత నాకు అప్పగించారు.
కాబట్టి తమ్ముడు, 16వ దళంలో జరిగేవన్నీ నువ్వు నాకు చెప్తూ ఉండాలి.
అంటే, దళంలో ఏం జరిగినా నీకు చెప్పాలా?
నేనేం అంటున్నానంటే, బూత్ ని పట్టుకుంటే బహుమానంగా డబ్బు ఇస్తారు,
డిటెక్టివ్స్ ని నియమించేది నేనే కాబట్టి, ఆ బహుమానం నాకు దక్కకపోవచ్చు.
కాబట్టి, బూత్ ని పట్టుకొనే బాధ్యత నీకు కూడా అప్పగిస్తున్నా, అప్పుడు బహుమానం ఇద్దరం పంచుకోవచ్చు.
- నీకు ఓకేనా? - నాకు డబుల్ ఓకే.
నిజానికి, నేను రెండు గుర్రాలు ఇచ్చాను.
బూత్ కాకుండా, వేరే వ్యక్తి కూడా ఉన్నాడా?
అవును, సర్. డేవిడ్ హెరోల్డ్.
అతను వేటకు వెళ్లేటప్పుడు నా గుర్రాలను అద్దెకి తీసుకుంటుంటాడు.
కానీ ఈ సారి, ఆ గుర్రాలని తెచ్చిచ్చేయలేదు.
- సర్? - హా?
కర్క్ వుడ్ హోటల్ లో వెంటనే జాన్సన్ చేత ప్రమాణస్వీకారం చేయించాలని కోర్ట్ అంటోంది.
హా, సరే. మీరు వచ్చినందుకు ధన్యవాదాలు.
ఇతను నా కొడుకు, మీ వాంగ్మూలాన్ని ఇతను తీసుకుంటాడు.
నాన్నా.
శ్మశానవాటికలో ఎల్లెన్ ని కలవడం మరువకు.
తనకి సారీ చెప్పవా?
సర్? సర్.
విషయం ఏంటంటే, జాన్సన్ ప్రతిస్పందించట్లేదు.
సర్?
ఏంటి? ఏంటి సంగతి?
బూత్ తో పాటు ఈ కుట్రలో ఎవరికి భాగం ఉందో నాకు ఒక ఐడియా ఉంది.
ఎవరు?
నేను ఉంటున్న గదికి యజమాని.
నేను నిజమే చెప్తున్నా.
వాషింగ్టన్ లోని సూరాట్ లాడ్జి
టూర్ కి వెళ్లే నటీనటులకి వంట పాత్రలు అవసరం కదా. అలాగే బూత్ కి నేను కొన్ని అరువుగా ఇచ్చాను.
పోలీసోళ్లా?
వెళ్లి తలుపు తీయండి.
ఇంకెక్కడికి వెళ్లాలో నాకు తెలీలేదు.
ఖాళీ లేదు. ఇక బయలుదేరు బాబూ.
నా టోపీ ఎక్కడో పడిపోయింది, మేడమ్.
మిసెస్ సూరాట్ తో మీకు పని ఉంటే, నేను మళ్లీ వస్తానులెండి.
మేము యుద్ద శాఖ మనుషులం.
ఎవరు నువ్వు?
ఇంటి ముందు వాన నీరు పోవడానికి కాలువ తవ్వే పని ఆమె నాకు ఇచ్చింది.
నిజం చెప్తున్నా, ఇతనెవరో నాకు తెలీదు. ఇదే ఇతడిని నేను మొదటిసారి చూడటం.
నీ కోటుపై ఉండేది మట్టిలా అనిపించడం లేదే.
మిసెస్ సూరాట్, ఒక్క అడుగు కూడా ముందుకు వేయొద్దు.
ప్రభువా, మా ప్రార్థనలను ఆలకించు. వారి ఆత్మలకు శాంతి చేకూర్చు.
వారి హృదయాలలో దయ మెలకెత్తేలా చేయి.
ప్రభువా, మా ప్రార్థనలను ఆలకించు. వారి ఆత్మలకు శాంతి చేకూర్చు.
- మా హృదయాలలో... - ఇప్పుడు అర్థమవుతోంది.
కుట్రలో మీ ఇద్దరికీ భాగం ఉంది.
మా ప్రార్థనలను ఆలకించు.
వారి ఆత్మలకు శాంతి చేకూర్చు.
జేమ్స్ ఎం. స్టేంటన్ మా గారాల కుమారుడు 1861 - 1862
మీ నాన్న రాగలిగి ఉంటే...
వచ్చేవాడే.
మళ్లీ దేశాన్ని కాపాడే పనిలో పడిపోయాడు ఆయన.
ఆ పని అయిపోయాకే...
ఆయనకి మనం గుర్తొస్తాం.
కర్క్ వుడ్ హోటల్
ఉపాధ్యక్షుడు జాన్సన్ ఎప్పుడూ బస చేసే సూట్
నువ్వు ఇక నిద్ర లేవాలి.
హా.
ఈ పని కానించాలని అందరికీ ఉందని నాకు తెలుసు.
ఒక్క నీకు తప్ప, ఎడ్విన్.
ఇది చూడు.
ఏంటి ఇది?
హత్యకు ముందు నాకు బూత్ ఎందుకు కాల్ చేశాడు అనే కనుక నువ్వు ఆలోచిస్తుంటే,
ఆ విషయం నాకు తెలీదు.
జాన్ విల్క్స్ బూత్ నటుడు
ఇంతకు ముందెన్నడైనా కాల్ చేశాడా నీకు?
లేదు.
అతడిని అదుపులోకి తీసుకున్నారా?
ఒక అనుమానితుడిని పట్టుకున్నాం.
నిన్ను చంపడానికి ఇక్కడే మకాం వేశాడట.
కుట్రలో అతనికి కూడా భాగం ఉందన్నాడు.
నన్నెందుకు వదిలేశారబ్బా!
ఏమో మరి.
అది నువ్వే చెప్పు.
కాస్త మందేశాక భయపడిపోయాడట.
ఏ మందుకు అయితే నేను బానిస అని నాకు పేరుందో,
ఆ మందు వల్లే నా ప్రాణాలు నిలిచాయన్నమాట.
అయితే, నువ్వు అధ్యక్షుడివి అయ్యాక ఏం చేస్తావు?
ఆర్థిక పరిస్థితిని మెరుగుపరచడమే నా ప్రాధ్యాన్యత, నల్లజాతీయుల హక్కులు కాదు.
నాకు ఇరువైపులా మద్ధతు ఉంది కాబట్టి,
నీ నైతికపరమైన గాలింపు చర్యలకు నేను మద్ధతు ఇవ్వలేను.
బూత్ ఎక్కడ?
దక్షిణ ప్రాంతానికి వెళ్లాడని అనుకుంటున్నాం.
అటే కనుక వెళ్లుంటే,
ఆ గాలింపు చర్యలను అక్కడి స్థానిక అధికారులకే అప్పజెప్పేయ్.
దక్షిణ ప్రాంతంలో ఉండే అధికారులందరూ కాన్ఫడరేట్లే కదా.
కనీసం అధ్యక్షుడిలా తయారయ్యావులే.
టైలర్ శిక్షణ తీసుకున్నాగా మరి.
ప్రమణ స్వీకారం కోసం, ఎవరినైనా పిలిపించి నా గదిని శుభ్రం చేయించు.
అందరి కన్నా ముందు నన్ను అధ్యక్షుడిగా పిలిచే అదృష్టం ఇప్పుడు నీ ముందు ఉంది.
ముందు ప్రమాణ స్వీకారం చేయ్, యాండీ.
రిచ్మండ్ కి మనం ఎంత త్వరగా వెళ్లవచ్చు?
కొన్ని రోజులైతే ఖచ్చితంగా పడుతుంది.
గుర్రాలకు మేత కావాలి.
నగరంలో పెరిగిన గుర్రాలు చురుకుగా కదలాలంటే, ఓట్స్ కానీ, ఎండు గడ్డి కానీ పెట్టాలి, డేవీ.
మడ్ దగ్గర తక్కువ మేత ఉంది.
అదీగాక అతను అంగడికి మరీ ఎక్కువగా వెళ్తే అనుమానం వస్తుంది. సరేనా?
ఇంకా... నువ్వు మీసం తీసేస్తే మంచిది.
మీసం తీసుకోవాలా? పిచ్చి కానీ పట్టిందా నీకు?
నా మీసమే నా ప్రత్యేకత.
తప్పించుకున్నాక పెంచుకో, జానీ.
- దాని కోసం జైలుకు పోతావా ఏంటి? - ఆ మాటలు ఇంకోసారి...
ఏదైనా పనికొచ్చే పని చేయ్. ఇక్కడి నుండి వెళ్లిపో.
విస్కీ, గుర్రపు మేత లేకుండా ఇక్కడికి రాకు. సరేనా?
ఎక్కడ చూసినా నా ఫోటోలే కనిపిస్తున్నాయి, నీవి కాదు, డేవీ.
కాస్త...
నాకు సాయపడు.
ప్లీజ్.
పని వారు కావాలి
ముఖ్య గమనిక! ముఖ్య గమనిక!
మళ్లీ తెలియజేసే దాకా, గుర్రపు మేత అమ్మకం నిషేధించబడింది
ఎడ్విన్ ఎం. స్టేంటన్ యుఎస్ యుద్ధ శాఖ - ఏప్రిల్ 14, 1865
లింకన్ హత్యకు ఒక ఏడాది ముందు
నేను డేవిడ్ హెరోల్డ్ కోసం వచ్చాను.
అది నేనే. ఏం కావాలి మీకు?
మీ నైపుణ్యాలతో మాకు పనుంది.
అంటే?
నా స్నేహితుడు ఒకడు మీ స్కూల్ మేట్ అన్నమాట.
మేరీల్యాండ్ లోని అడవుల గురించి మీకు బాగా తెలుసని విన్నాం.
అదీగాక, మా పక్షానికి మీరు వైద్యసేవలని కూడా అందించారని విన్నాం.
ఇంతకీ మీ పేరేంటి?
జాన్ జూనియర్ సూరాట్.
సూరాట్స్ విల్ అనే ప్రాంతం మీ పేరు మీదే కదా ఏర్పాటైంది?
మా నాన్న పేరే పెట్టారు, కానీ ఆయన తాగుడుకు బానిసై చనిపోయారులెండి.
ఆయన తాగిన చివరి డ్రింక్ మా అమ్మ కలిపి ఇచ్చిందే.
ఏదేమైనా, డేవిడ్, నేను మీకు ఒక స్నేహితుడిని పరిచయం చేస్తాను.
ఇలా ముందే రాసి పెట్టి ఉందేమో, ఎందుకంటే అతని చిత్రం మీ గోడ మీద ఉంది.
జూనియస్ బ్రూటస్ ఎడ్విన్, జాన్ విల్క్స్ బూత్
జూలియస్ సీజర్ మార్క్ ఆంటోనీగా జాన్ విల్క్స్ బూత్
జాన్ విల్క్స్ బూత్? ఆయన మీ స్నేహితుడా?
మీకు కూడా ఆయన స్నేహితుడే కావాలని నా ఆశ.
ఆండ్రూ జాన్సన్ అను నేను...
మనస్ఫూర్తిగా ప్రమాణం చేస్తున్నాను...
యునైటెడ్ స్టేట్స్ అధ్యక్షునిగా నా బాధ్యతలను చిత్తశుద్ధితో నిర్వహిస్తాను.
వచ్చినందుకు థ్యాంక్స్.
నా శక్తినంతా ధారపోసి...
- నేనేమీ మర్చిపోలేదు. - యునైటెడ్ స్టేట్స్ రాజ్యాంగాన్ని...
- అర్థం చేసుకోగలను. - యునైటెడ్ స్టేట్స్ రాజ్యాంగాన్ని...
అతని పుట్టినరోజున నువ్వు రాకపోవడం ఇదే మొదటిసారి.
పరిరక్షిస్తాను, కాపాడతాను, సంరక్షిస్తాను.
నేను కూడా అతడిని మిస్ అవుతున్నా.
పరిరక్షిస్తాను, కాపాడతాను, సంరక్షిస్తాను.
- అవును. - మిస్టర్ ప్రెసిడెంట్.
అభినందనలు, మిస్టర్ ప్రెసిడెంట్.
కాస్త నవ్వు, బంగారం.
నువ్వు అతనికి అవకాశం ఇవ్వాలి కదా.
మేరీ!
చేతి కర్ర చేయడానికి ఇది కావాలి.
ఏంటి? నా దగ్గర అదొక్కటే ఉంది.
చేతి కర్రని త్వరగా చేయాలని డాక్టర్ చెప్పాడు. చాలా స్పష్టంగా, అర్థమయ్యేలా చెప్పాడు.
హేయ్!
మేరీ!
ఇతనికి షేవింగ్ చేయ్.
నీకు ఆమె మీద నమ్మకం ఉందా?
మేరీ పుట్టినప్పటి నుండి నా దగ్గరే పని చేస్తూ ఉంది.
నేను వచ్చేలోపు నువ్వు ఇక్కడ ఉండకూడదు.
ఆగాగు. మీసం ఉండాలా, వద్దా అని నేను ఇంకా ఆలోచించలేదు.
పనికిమాలినదానా!
మీకు హాని తలపెట్టాలనే ఉద్దేశం లేదు, సర్.
నేనెవరో తెలుసా, పనికిమాలినదానా?
మీరు ఎంత గొప్పవారైనా, నాకు తెలిసే అవకాశం లేదు, సర్.
నేను ఇక్కడి నుండి ఒకసారే బయటకు...
నువ్వు నాకు ఆందోళన కలిగిస్తున్నావు.
నాకు ఆందోళన వస్తే, దాన్ని ముగించేస్తా.
నీతో ఆడితే ఎప్పుడూ గెలుపు నాదే?
నీ దగ్గర గెలవడానికి సరైన కార్డులు లేవు, మేరీ.
నిజానికి నేనెప్పుడో గెలిచేశాను.
చిన్నపిల్లాడిలా మాట్లాడుతున్నావు.
హెన్రీ! మిస్టర్ జీ, మార్షల్స్ తో వచ్చాడు.
వాళ్లు విల్సన్ ని, జాన్ ని, ఆలెక్స్ ని, శామ్ ని పట్టుకున్నారు.
వాళ్లకి చిక్కకుండా పారిపో, బిల్!
తుపాకులు తీయండి!
దీపాలు ఆర్పివేసి, లోపలే ఉండండి.
అర్థమైందా, మేరీ?
మళ్లీ నన్ను మేరీల్యాండుకు తీసుకెళ్లిపోతారా? మళ్లీ డాక్టర్ మడ్ దగ్గర నేను బానిసగా బతకాలా?
వెళ్లి దాక్కో, పాపా!
లోపలున్నవారు బయటికి రావాలి.
పెన్సిల్వేనియా బానిసత్వం అమలులో లేని రాష్ట్రం
ఇది మేరీల్యాండ్ కాదు.
నా ఆస్తిని దక్కించుకొనే హక్కు నాకు ఉంది.
మేసన్-డిక్సన్ గీతకి వాళ్లు ఉత్తరం వైపున ఉన్నా కూడా.
ఒంగో! ఒంగో.
అప్పుడు నాకు కనబడదు.
మేరీ! మేరీ, ఇక్కడికి రా!
బండి ఎక్కండి.
స్వేచ్ఛగా మీరు పీకింది చాల్లే.
ఇక వెళ్దాం.
బౌంటీ హంటర్లు. శామ్ ని తీసుకెళ్లడానికి ప్రయత్నిస్తున్నారు.
అక్కడ కూర్చోండి, సర్.
పెద్ద మనుషులారా, సంస్కారం లేని
నా నల్లజాతీయులు ఇక్కడ చేస్తున్న గోలకి మన్నించాలి.
మేము బానిసత్వానికి వ్యతిరేకం. మీరు వచ్చింది సరైన చోటుకు కాదు,
ఇక్కడితో వదిలేసి, వెళ్లిపోండి.
అబ్బా.
మార్షల్స్ కి నీ చిట్టి కోడలిని పట్టిస్తే బహుమానం దక్కుతుంది.
అడ్డు రాకుంటే నీకే మంచిది. లేదంటే నిన్ను కూడా పట్టుకుని వెళ్దాం.
- తను ఎలా ఉంది? - ఏర్పాట్ల విషయంలో ఆమె మౌనంగా ఉంది.
అసలు మాట్లాడట్లేదు కూడా.
లిజ్జీ ఇప్పుడు 20 మంది టైలర్స్ ని పనిలో పెట్టుకుంది.
ఊరిలో ఉండే ఆడవాళ్లందరికీ తను కుట్టిన గౌనే కావాలి.
అంత్యక్రియలకి కొత్త గౌను కావాలంటే, నేను వెయింటింగ్ లిస్టులో ఉండాల్సి వస్తుంది.
ఎప్పుడైనా నా తొలి ప్రాధాన్యత మీకే అని మీకు కూడా తెలుసు కదా.
అంత్యక్రియలకి కొత్త గౌను వేసుకోవాలని నాకు లేదు.
విల్లీ అంత్యక్రియలకు వేసుకున్నదే...
వేసుకుంటాను, దాన్ని కాస్త బాగు చేయగలవా?
అది ఎక్కడుందో వెతికిస్తా.
అతడిని ఖననం చేయాల్సిన చోటును మనం నిర్ణయించాలి.
నన్ను అడిగితే ఆర్లింగ్టన్ అని సలహా ఇస్తాను.
ఆయన్ని లీకి చెందిన నేలలో ఖననం చేద్దామంటావా?
ఇప్పుడు ఆ నేల లీకి చెందినది కానే కాదు.
యుద్ధంలో అమరులైన మన వారిని అక్కడ ఖననం చేయాలని నిర్ణయించాను.
అప్పుడు అది సైనిక శ్మశానవాటిక అవుతుంది. అక్కడ ఆయన్ని పూడ్చడం సరైనది కాదు.
ఆయన సర్వ సైనాధిపతి కద.
అది సరైంది కాదు.
అతనికి ఏ సూట్ వేయమంటావు?
బతికి ఉన్నప్పుడే ఏ సూట్ అనేది ఆయన పట్టించుకొనేవాడు కాదు. ఇప్పుడు ఎందుకు?
యుద్ధంలో ఆయన దగ్గర ఉండి అన్నీ చూసుకుంది నువ్వే. ఇది కూడా నువ్వే చూసుకో.
మాకు కొంచెమైన గుర్రపు మేత ఇవ్వలేవా?
నేను ఇవ్వలేను.
పక్కింటి స్వాన్, గైడ్ గా పని చేస్తుంటాడు, అతను కూడా మన పక్షమే.
అతను చిత్తడి నేలని దాటించి మిమ్మల్ని రిచ్ హిల్ కి తీసుకెళ్తాడు.
అక్కడ సదరన్ లైన్ వద్ద డిక్సీ వైపున ఒక నేస్తాన్ని మీరు కలుసుకోవాలి,
అతను మీకు ఆశ్రయం ఇస్తాడు.
- రిచ్ హిల్ లోనా? - హా.
రిచ్మండ్ కి వెళ్లడానికి సురక్షితమైన మార్గం ఏమైనా ఉందా?
మేరీ!
దొంగచాటుగా ఒక పుస్తకం చదువుతుంటావు కదా, ఏది అది?
సర్?
కానివ్వు. ఇలా ఇవ్వు.
ప్లీజ్ డాక్టర్ మడ్, వద్దు.
ఇవ్వు.
వద్దు, డాక్టర్ మడ్. సర్.
- పుస్తకం ఇవ్వు. - డాక్టర్ మడ్, వదిలేయండి...
ఇది డిక్సీకి వెళ్లడానికి రహస్య మార్గం. ఆ మార్గంలో వెళ్లండి.
వాషింగ్టన్ డీసీ, దాని పరిసర ప్రాంతాలు.
- సరే. - మీరు పట్టుబడితే, దీన్ని మింగేయండి.
సరే.
మైలో?
డేవిడ్ హెరోల్డ్ - జాన్ విల్క్స్ బూత్
మా ఏజెంట్లు ఈ సమాచారాన్ని కనిపెట్టారు.
వాల్ స్ట్రీట్ బడా బాబులతో బూత్ నాలుగుసార్లు సమావేశమయ్యాడు,
పిట్స్ బర్గ్ ఆయిల్ రిగ్గులో అతనితో పాటు పెట్టుబడి పెట్టమని వాళ్లని కోరారు.
ఆయిల్ రిగ్?
"ఆయిల్" అంటే హత్య చేసిన తర్వాత రక్షించమని అనడానికి కోడ్ భాష అని నా నమ్మకం.
మీకు దొరికిన ఆ బ్యాంక్ పాస్ బుక్ ని నేను చూడవచ్చా?
తప్పకుండా. నీ అభిప్రాయం ఏంటి?
ముఖ్యమైన ప్రశ్న ఏంటంటే,
బూత్ జగమెరిగిన నటుడు.
అదీగాక అతడిని పట్టిస్తే బహుమానం ఇస్తామని మీరు ప్రకటించారు కూడా.
అలాంటప్పుడు, ఇంకా ఎవరూ అతని గురించి చెప్పకపోవడం ఆశ్చర్యంగా ఉంది కదా?
బూత్ ని కన్ఫడరేట్ సీక్రెట్ సర్వీస్ కాపాడుతోంది,
ఆ కారణం తప్ప ఇంకో కారణం నాకు కనిపించట్లేదు.
చెప్పు.
బూత్ కి కన్ఫెడరసీ రక్షగా ఉంది అంటే,
హత్యకు కుట్ర విషయంలో వాళ్లకి కూడా భాగముందేమో?
అతను ఎవరితో సంప్రదింపులు జరిపాడు?
బూత్ హత్య చేశాడు. కానీ చేయమని చెప్పింది ఎవరు?
కన్ఫెడరసీయా? వాల్ స్ట్రీటా?
ఏమో, జాన్సన్ కూడా కావచ్చా?
బేకర్.
అందరికన్నా ఎవరికి ఎక్కువ ప్రయోజనం దక్కింది? జాన్సన్ కి.
ఏబ్ ని బూత్ ద్వారా చంపించడం, తనని కూడా హత్య చేయాలనుకున్నారని చూపడం,
ఇదంతా జాన్సన్ ప్లాన్ అంటావా?
నువ్వు కూడా మేరీ లింకన్ లా మాట్లాడుతున్నావు.
జాన్సన్ హస్తాన్ని కొట్టిపారేయలేము. అందరూ అదే అనుకుంటున్నారు.
- సర్. - హా?
మేరీ సూరాట్ కొడుకు అయిన, జాన్ సూరాట్ జూనియర్ పేరు మీద ఒక ఫైల్ దొరికింది.
అతను క్లర్క్ స్థానం కోసం దరఖాస్తు చేసుకున్నాడు.
- ఏ శాఖకి? - మీ శాఖకే.
మీకు దగ్గరగా ఉండాలని అతను చూశాడు.
రిచ్మండ్ నుండి టెలిగ్రాములను తెచ్చే పోస్ట్ మాస్టరుగా అతనికి పేరు ఉంది.
కన్ఫెడరేట్ ఉత్తరాలను చేరవేసేవాడా?
వాళ్ల ఏజెంట్ ఏమో.
అతను పోస్ట్ మాస్టర్ కాబట్టి, నగదును, కోడును సులభంగా రవాణా చేసే అవకాశం అతనికి ఉండుంటుంది.
నిజానికి, మేము అతడిని ఓసారి పట్టుకున్నాం కూడా,
చాలా డబ్బులు లభించాయి, కానీ ఆధారాలేవీ లభించలేదు.
- అయితే, మనం అతడిని అదుపులోకి తీసుకోలేదా? - లేదు.
మన్నించండి.
అతనికి, అతని అమ్మకి మధ్య లింకును నేను అప్పుడే పసిగట్టి ఉండాల్సింది.
అవును, పసిగట్టి ఉండాల్సింది.
ఇంతకీ, ఆ పోస్ట్ ఆఫీసు ఎక్కడ ఉండింది?
సూరాట్స్ విల్ లో. ఆమెకి అక్కడ బార్ ఉంది.
మన దళం ఒకటి దానిలో సోదాలు నిర్వహించింది, కానీ వాళ్లకి ఏమీ దొరకలేదు.
అవునా, ఈ మధ్యేనా?
మన ఇంట్లో మీ తాతయ్య బానిసలను దాచి ఉంచేవాడు.
మార్షల్స్ మన ఇంటిపై చాలాసార్లు దాడులు చేశారు, కానీ వాళ్లకి కూడా ఏమీ దొరికేది కాదు.
జాన్ సూరాట్ జూనియర్ పై కూడా బహుమానం ప్రకటించు. బూత్ పై ఉన్న బహుమానంలో సగం.
ఎకర్ట్!
ఇంకో విషయం, వైక్మన్ ఎక్కడున్నాడో చూడు.
సూరాట్స్ విల్ కి అతనితోనే వెళ్లాలి మనం.
మేరీల్యాండ్ లోని సూరాట్ కి చెందిన లాడ్జి
ఆగు.
గుడ్ ఆఫ్టర్ నూన్, మిత్రులారా.
నన్ను చూడండి, చేతులు పైకి పెట్టండి.
కంగారుపడకండి, ఆవేశపడకండి.
- అంతా ఓకేనా? - ఓకే, కానీ ఏమీ లేదు ఇక్కడ.
- అక్కడ ఎవరూ లేరా? - ఎవరూ లేరు.
మరి ఇక్కడ?
అందరూ ప్రశాంతంగా ఉండండి.
వెస్టర్న్ యూనియన్ టెలిగ్రాఫ్ కంపెనీ UCTO LOALQPRAQCJ
ఎకర్ట్! వైక్మన్! ఎకర్ట్!
మనం ఈ కోడ్ ని ఛేదించాలి.
ఈ సందేశాన్ని జాన్ సూరాట్ జూనియర్ కి చేరవేయండి
ఏంటది?
టెలిగ్రామ్, కానీ ఇందులో కోడ్ ఉంది.
జెఫర్సన్ డేవిస్, నీ ఆప్త మిత్రుడు జాన్ సూరాట్ జూనియర్ కి పంపిన టెలిగ్రామ్ ఇది.
కూర్చో.
చూస్తుంటే, నువ్వు ఉంటున్న గది యజమాని యొక్క కొడుకుకి ప్రమేయం ఉన్నట్టుంది.
హత్య జరిగిన వారంలో అతనికి కన్ఫెడరసీ నుండి ఒక సందేశం అందింది.
జాన్ సూరాట్ ని నువ్వు చివరిసారిగా ఎప్పుడు చూశావు?
జాన్...
ఏప్రిల్ 14 ముందు ఊరు వదిలి వెళ్లిపోయాడు. పని కోసం చూస్తున్నాను అని అన్నాడు.
హత్యకు కుట్ర పన్నే సామర్థ్యం అతనికి ఉందా?
ఆ సామర్థ్యం లేదని మాత్రం చెప్పలేను.
క్యాబినెట్ ని కూలదోయాలనే కుట్రలో
నీకు కూడా భాగముందా, వైక్మన్?
నాకా... లేదు.
హత్యకు కుట్ర పన్నే వాళ్లు ఉండే చోటనే
నేను కూడా ఉన్నానంటే నాకే ఆశ్చర్యంగా ఉంది...
సూరాట్ కుటుంబం కన్ఫెడరసీ మద్దతుదారులని నీకు ముందే తెలుసు కదా.
నీకు అది తెలుసు కదా.
నా కింద పని చేసేటప్పుడు నువ్వు జాన్ తో స్నేహం ఎందుకు చేశావు? చెప్పు?
- నాకు... - గట్టిగా చెప్పు!
జాన్, నేను యుద్ధం ముందు నుండే మిత్రులం,
అలా అని, మా అభిప్రాయాలు కలవాలని ఏమీ లేదు కదా.
లింకన్ విషయంలో, బానిసత్వం విషయంలో మా మధ్య అభిప్రాయ భేదాలు ఉన్నాయి.
కానీ యుద్ధం ముందు మనకి కూడా మిత్రులంటూ ఎవరోకరు ఉంటారు కదా?
వాళ్ల మాటలు నీకు ఎప్పుడూ వినిపించలేదా?
బూత్ అంటే జాన్ స్నేహితుడని నాకు తెలుసు.
వాళ్లు వాషింగ్టన్ డీసీలో ఉండే లాడ్జిలో సమావేశం అవుతారు.
దేని గురించి?
నాకు తెలీదు.
తెలీదా?
ఒక పెద్ద నటుడితో స్నేహం చేసేంత
గొప్పవాడిని నేను కాదు అని అనుకున్నాను.
వాళ్లు కూడా నన్ను పిలవలేదు.
వైక్మన్, నువ్వు అక్కడే ఉండేవాడివి. వాళ్ల దగ్గరే ఉండేవాడివి.
అలాంటప్పుడు నువ్వేం చూడలేదంటే నమ్మమంటావా?
నేను నిన్ను నమ్మడం లేదు. నాతో అబద్ధాలాడుతున్నావా?
మిసెస్ సూరాట్.
మిసెస్ సూరాట్ వారికి ప్యాకేజీలు పంపుతుండగా చూశాను.
- ప్యాకేజీలా? ఎలాంటి ప్యాకేజీలు? - ఆమె...
అవి వంట పాత్రలని అంది, కానీ అవి తుపాకులని నాకు ఇప్పుడు అనిపిస్తోంది.
మన శాఖ గురించి నేనే సమాచారం లీక్ చేయలేదు, నేను యూనియన్ కే విధేయుడిని.
వెళ్లిపో ఇక్కడి నుండి.
వెళ్లు.
మిసెస్ సూరాట్,
సమావేశమవ్వడానికి చోటు ఇచ్చినందుకు
ఉరిశిక్ష పడుతుంది.
తుపాకులు ఇచ్చినందుకు ఉరిశిక్ష పడుతుంది.
హత్యకు కుట్రను రహస్యంగా ఉంచినందుకు ఉరిశిక్ష పడుతుంది.
- లేదంటే... - వద్దు.
అతను ఎక్కడ ఉన్నాడో చెప్పేయండి, మిమ్మల్ని వదిలేస్తాను, మేరీ.
- మీరు ఇంటికి వెళ్లిపోవచ్చు. - ఇలా చేయకండి.
- ఇంటికి వెళ్లాలని లేదా? - నన్ను చూడండి.
- ఇలా నన్ను వేధించకండి. అవును. - మీకు ఇంటికి వెళ్లాలని ఉందా?
దయచేసి నన్ను ఇలా వేధించకండి, సర్.
- శభాష్. శభాష్. - దయచేసి నా మాట వినండి.
- బూత్ తో పాటు నటించే అవకాశం మీకు దక్కకపోయినా... - ప్లీజ్, సర్.
...అతనితో పాటు విచారణకు హాజరయ్యే అవకాశం మీకు దక్కుతుంది. ఎక్కడ అతను?
దీని గురించి నాకేమీ తెలీదు.
మీ కొడుకు జాన్ ఎక్కడ ఉన్నాడు? బూత్ తో పాటు ఉన్నాడా?
తెలిసినా నేను చెప్పలేను.
ఎందుకంటే, వాడు నా కొడుకు.
వాడు నా కొడుకు.
ఈమెకి తక్కువ ఆహారాన్ని ఇవ్వండి.
- సర్? - వద్దు! సర్!
- ఆహారం తక్కువ ఇవ్వమని చెప్పా. - అయ్యయో, దేవుడా.
నన్ను వదిలేయండి! ఇంటికి వెళ్లిపోవాలనుంది!
బాబులూ, లేచి నిలబడండి.
జాన్సన్ ని చంపనంత మాత్రాన ఆరాంగా కూర్చోవచ్చు అనుకుంటున్నారా. లేవండి!
నడవండి.
సరే మరి, మిస్టర్ పొవెల్, నీ మానసిక పరిస్థితి బాగానే ఉందా?
మళ్లీ ప్రయత్నించి చూద్దాం. బూత్ ఎక్కడ ఉన్నాడు?
ఏదైనా తెలుస్తోందా?
నేను బూత్ ఉండిన హోటల్ గదిలో దొరికిన డీకోడర్ గ్రిడ్ ని ఉపయోగిస్తున్నా,
కానీ అంతా పిచ్చిపిచ్చిగా ఉంది.
వీళ్లు వాడిన కోడ్ సిస్టమ్ కనీసం రెండు పదాలది అయ్యుంటుంది.
అంటే... మూడు పదాలది అయ్యుండవచ్చు, నాలుగు పదాలది కూడా అయ్యుండవచ్చు.
డిక్సీ ప్రాంతం, ఆయిల్ రిగ్, కన్ఫెడరేట్ నాయకులు, ఈ కోణంలో ఆలోచించు.
ఈ ప్లాన్ ని ఛేదించాలంటే, నాకు వంద మంది కావాలి, అందరం కలిసి వంద ఏళ్లు పని చేయాల్సి ఉంటుంది.
ఆ వంది మందిని వెతుక్కో మరి.
- బయట ఉన్న కుర్రాడు మీతో ఏదో మాట్లాడాలట. - లోపలికి రమ్మను.
- పీనట్స్ కదా? - అవును, సర్.
నీ తల ఎలా ఉంది?
పర్వాలేదు, సర్.
నువ్వు నాతో ఏమైనా చెప్పాలా?
బూత్ గురించి మీకు ఒకటి చెప్పాలి.
ఏంటి ఆ విషయం?
బూత్ థియేటర్ బయటకు కుంటుతూ వచ్చాడు.
గుర్రాన్ని దగ్గరికి కుంటుతూ వెళ్లి ఎక్కాడు. చాలా పెద్ద గాయమే తగిలింది.
అతని కాలు విరిగినట్టుగా అనిపించింది.
అతను కుంటుతూ ఉన్నాడు మరి.
పక్కాగా అంటున్నావా?
అలాగే అనిపించింది.
కాలే కనుక విరిగి ఉంటే, అతను వైద్యుడికి చూపించుకొనే ఉండాలి.
మీరు కాలు విరిగినదానికి మాత్రమే చికిత్స చేశారు, అంతేగా?
అతను షేవ్ చేసుకొని ఉన్నాడు.
అంటే, అతను బూత్ కూడా అయ్యుండవచ్చు, కానీ ఆ సమయంలో నేను అతడిని గుర్తుపట్టలేకపోయా.
మీకు అతని పేరు తెలుసా, తెలీదా?
ఈ దారి గుండా వేరే చోటికి వెళ్తున్నా అని అన్నాడు, అందుకే నేను రోగి ఫైల్ కూడా తయారుచేయలేదు.
అధ్యక్షుడి హత్య గురించి మీకు ఎప్పుడు తెలిసింది?
ఉదయం వచ్చిన వార్తాపత్రికలలో చూశా.
బూత్ అయ్యి ఉండే అవకాశమున్న మీ రోగికి చికిత్స ఇచ్చిన తర్వాత
మీరు పత్రిక చదివారా, లేక చికిత్సకు ముందేనా?
అతను బూతే అని నేను ఖచ్చితంగా చెప్పలేను.
అలా అని వార్తలను ఎప్పుడు చదివానో కూడా నేను పక్కాగా చెప్పలేను.
మర్చిపోవడం అనేది వింతగా ఉంది కదా.
మీ రోగి వార్తా పత్రికని చదివాడా?
కాలు విరిగిన వ్యక్తి వార్తా పత్రిక చదవడు,
ఆపకుండా విస్కీయే తాగుతాడు.
ఇప్పుడు మీరు ఇక బయలుదేరితే, నాకు కవలలను డెలివరీ చేయాల్సిన పనుంది.
సరే.
ఇంట్లో ఉన్నవాళ్లని నా సమక్షంలోనే ప్రశ్నించాలి.
అయితే ఉండండి మరి.
- ఓయ్! - చెప్పండి, సర్! ఏం కావాలి మీకు?
అతను నా వడ్రంగి.
నువ్వు డాక్టర్ మడ్ కి విధేయుడివా,
లేకపోతే నిజం చెప్తావని నిన్ను నమ్మవచ్చా?
- నాకు... - నాకు ఇదంతా...
నాకు ఇదంతా ఏంటో తెలీదు, సర్,
కానీ నా అన్నయ్య, నేను, మాకు ఇబ్బంది పెట్టాలనే ఆలోచన లేదు, సర్.
ఏం అడగాలనుకుంటున్నారో, నిస్సంకోచంగా అడగండి.
అతను, ఈ అమ్మాయంత తెలివైన వాడు కాదులెండి.
జాన్ విల్క్స్ బూత్ అనే పేరు గల రోగికి డాక్టర్ మడ్ చికిత్స చేశారని నీకు తెలుసా?
మాకు రోగి పేరు తెలీదండి.
డాక్టర్ మడ్ రోగి అయిన, జాన్ విల్క్స్ బూత్ అధ్యక్షుడిని హత్య చేశాడని నీకు తెలుసా?
మీరు చెప్పేదాకా ఆ విషయం తెలీదండి.
బూత్ ఎటు వెళ్లాడో తెలుసా?
అతనికి మేమేమన్నా ఉత్తరాలు పంపుతామా ఏంటి, కాబట్టి...
అవునులే.
- అది చాలా విషాదకరమైన విషయం. - అవును.
సరే మరి. థ్యాంక్యూ.
మీ గుర్రాలకి నీరు తాగిపించాలంటే, అక్కడ తాగిపించండి.
థ్యాంక్యూ.
సరే మరి. ఇక పని కానించండి. ఇదేమీ క్రిస్మస్ కాదు.
హెన్రీ అంకుల్? హెన్రీ అంకుల్?
హెన్రీ అంకుల్?
ఆగండి!
ఇటు వెళ్తే రిచ్ హిల్ వస్తుందా, రాదా?
ఏమో మరి.
సర్, ఓసారి దీన్ని చూడండి.
- ఏంటది? - రెండవ ప్రమాణ స్వీకారం నాటి ఫోటో.
- సరే. - అతను బూత్ అనుకుంటా.
అతను వచ్చాడు.
"జనాభాలో ఎనిమిదో వంతు నల్లజాతి బానిసలే...
హత్యకు ఆరు వారాల ముందు
...ఇది యూనియన్ అంతటి లెక్క కాదు, కేవలం దక్షిణ ప్రాంతానికి చెందిన లెక్కే."
ఇదెలా ఉంది అంటావు?
"అయినా కానీ, 250 ఏళ్లుగా సాగుతున్న ఈ దాష్టికం ద్వారా
పెత్తందారులు సంపాదించిన ధనమంతా కరిగిపోవాల్సిందే అని,
కొరడా దెబ్బల ద్వారా చిందిన ప్రతి రక్తపు బొట్టుకు లెక్కగా మరో ఖడ్గం ద్వారా బదులు ఇవ్వాలన్నదే
దైవ అభీష్టం అయితే, మూడు వేల ఏళ్ల క్రితం ఏదైతే చెప్పడం జరిగిందో,
ఇప్పుడు కూడా అది చెప్పాల్సిందే,
'దైవ నిర్ణయం సరైనది, న్యాయమైనది.'"
ఇది మరీ విప్లవాత్మకంగా ఉందంటావా?
లేదు. యుద్ధం ఎందుకు చేస్తున్నామో అందరికీ తెలియాలి.
ఏబ్, ఇప్పుడు నీకు ఎన్నడూ లేనంత జనాదరణ ఉంది.
నిజం చెప్పే శక్తి నీకు ఇప్పుడు లేదంటే...
ఇక ఎవరికీ ఎప్పటికీ ఉండదనే అర్థం.
హా.
అందుకే, ఎవరైనా మన చిత్తశుద్ధిని ప్రశ్నిస్తారేమో అని
ఈ పదాలను కూడా రాసి పెట్టుకున్నా...
"ఈ బానిసల విషయంలో గమ్మత్తైన, ఇంకా శక్తివంతమైన ప్రయోజనం ఉంది.
అదే యుద్ధానికి కారణమని అందరికీ తెలుసు."
నాన్నా, నా ఉద్దేశం... ఇందులో నీ తప్పేమీ లేదు.
హా.
పర్వాలేదులే.
వైట్ హౌజ్
బూత్ కాలు విరిగింది కదా, దానికి మేరీల్యాండులోని మడ్ అనే వైద్యుడు చికిత్స చేశాడు.
అతడిని అదుపులోకి తీసుకున్నామా?
ఈ ఉదయమే అతను ఎటో వెళ్లిపోయాడు.
అతనితో పాటు ఇంకెవరైనా ఉన్నారా?
ఏమో మరి.
- ఎడ్విన్. - ఎలిజబెత్.
మరి పాత అధ్యక్షుని కుటుంబం ఎక్కడికి వెళ్తుంది?
చికాగోకి.
సరే.
కానీ నిజం చెప్పాలంటే, మిసెస్ లింకన్ డబ్బు బాగా ఖర్చు పెట్టేసింది, ఇప్పుడేమీ మిగలలేదు.
- ఏబ్ కి తెలుసా? - తెలీదు, ఇప్పుడు తెలీదు కూడా.
నా దగ్గర ఉన్న గౌనులను మళ్లీ అమ్మవచ్చు, కొన్ని నగలు అమ్మవచ్చు, కానీ...
అర్థం చేసుకోగలనులే. ఆమె మొండిది, నిక్కచ్చిగా మాట్లాడుతుంది, బాగా ఖర్చు చేస్తుంది.
సెనేటర్ కి ఉండాల్సిన లక్షణాలన్నీ తనకి ఉన్నాయి.
అవును.
మా ఆడోళ్లకి కూడా అవకాశం ఉండుంటే, తను సెనేటర్ అయ్యుండేదే.
ఆ అవకాశం ఉంది.
మిస్టర్ లింకన్ లేడు కాబట్టి, తన ఆర్థిక పరిస్థితి చూస్తే భయం వేస్తోంది.
కాంగ్రెస్ ఏమైనా వితంతువుల నిధిని పాస్ చేయగలదా?
లేదు. ఇప్పుడు కాంగ్రెస్ సమావేశాలు లేవు కూడా, కాబట్టి అది...
నా ప్రయత్నం నేను చేస్తా.
థ్యాంక్యూ.
- నువ్వు బాగానే ఉన్నావా? - అతడిని త్వరలోనే పట్టేసుకుంటా.
యుద్ధ సెక్రటరీ ఎడ్విన్ స్టేంటన్ నివాసం
నీకు ఆ శబ్దం వినిపించిందా?
ఏదో జంతువు అయ్యి ఉంటుంది.
అభినందనలు, మిస్టర్ ప్రెసిడెంట్. మీతో కలిసి పని చేసే క్షణం కోసం మా జార్జియా ఎదురు చూస్తోంది.
యూనియన్ కి మళ్లీ స్వాగతం.
మాకు మరో దారి కూడా లేదు కదా?
థ్యాంక్యూ.
ఈ స్థానం నాకెలా వచ్చిందో, అలా పొందాలని ఎవరూ అనుకోరు.
కాబట్టి ఇది నా ఉన్నతి గురించి కాదు, సమిష్టిగా మనందరం కోలుకోవడం గురించి.
ఐకమత్యానికి జయహో, మిత్రులారా.
యునైటెడ్ స్టేట్స్ కి జయహో.
ఆ పిరికోడిని అంధకారంలోకి పారిపోనిద్దాం.
మీరు ఆ మాట నిజంగా అంటున్నారా, మిస్టర్ ప్రెసిడెంట్?
ఇక్కడున్న ఎదిగిన వాళ్ల భవిష్యత్తు బాగా ఉండాలనే లక్ష్యంతో
దాన్ని మర్చిపోయి ముందుకు సాగిపోదాం అంటున్నారు.
అధ్యక్షుడిని చంపితే శిక్ష తప్పదని
మనం హెచ్చరికలు పంపకపోతే,
ఇక జనాలు పేట్రేగిపోతారు.
మన కొత్త అధ్యక్షుడు, ఆండ్రూ జాన్సన్ కి జయహో.
- హిప్, హిప్! - హుర్రే!
బూత్ కోసం నేను చేసే గాలింపు విషయంలో కలగజేసుకోవద్దు,
ఏబ్ చావు ద్వారా అత్యధిక ప్రయోజనం ఎవరికి దక్కిందో ప్రజలకు తెలిసిందంటే, ఇక అంతే.
- నాన్నా, నీతో ఒక విషయం మాట్లాడాలి. - సరే.
సరే.
ఎల్లెన్ భయపడిపోయింది.
గార్డులకి ఒక వ్యక్తి బూట్ ప్రింట్స్ కనిపించాయి, మట్టిలో వాటి గుర్తులు వెనుక ఉన్న పెరడు దాకా ఉన్నాయి.
ఎడ్డీ? సూరాట్ మన శాఖలో చేరాలని,
దరఖాస్తు చేసుకోవాలనుకున్నాడు కదా, అతని పోస్టల్ దరఖాస్తు ఫైల్ లో ఉందా?
- ఉంది. ఎందుకు? - బూట్స్ సైజ్ కోసం.
నీకొక పని ఉంది.
ఎడిటరుగా ఉండి కూడా నువ్వు ఆ పని చేయగలనంటే చెప్పు, ఇస్తా.
ఎన్ని పనులు చేస్తే, అంత అనుభవం వస్తుంది కదా.
నా అభిప్రాయం కూడా అదే.
ఇది నిఘా పనా లేదా పబ్లిసిటీ పనా?
మోంట్రియల్ లో వీలైనంత త్వరగా ఒక సీక్రెట్ ఏజెంటును పెట్టాలనుకుంటున్నా.
ఇంతకీ మీకు ఏం సమాచారం కావాలి?
అధ్యక్షుడి హత్య గురించి, అమెరికా ప్రయోజనాలకు వ్యతిరేకంగా పన్నే కుట్రలకు ఆర్థిక సాయం గురించి,
మోంట్రియల్ సీక్రెట్ కన్ఫెడరేట్ సర్వీస్ దగ్గర ఉన్న సమాచారమంతా నాకు తెలియాలి.
బూత్ ని, అలాగే సూరాట్ ని కూడా అక్కడ నేను చూశాను.
వాళ్లు ఎక్కడికి వెళ్లారో నీ "స్నేహితులకు" తెలుసేమో అడుగు.
ఇదుగో అడ్వాన్స్. వాళ్లకి నువ్వు దొరికావంటే, విలేకరి అని చెప్పాలి.
యుఎస్ యుద్ద శాఖతో నీకు సంబంధం లేదు.
నాకు ఏదైనా తెలిసిన వెంటనే, మీకు చేరవేస్తుంటా.
ఫ్రెంచి భాషను కాస్త మెరుగుపరుచుకో,
సూరాట్ కి, ఇంకా బూత్ కి ఎవరు సాయపడుతున్నారో కానీ,
వారిపై నాకు పక్కా ఆధారాలు కావాలి.
ఆ ఆధారాలను నువ్వే కనిపెడితే...
ఇంకా మేలు.
ఇంకా నువ్వు చాలా అందంగా ఉన్నావే.
జాన్, నిన్ను కలవడం బాగుంది.
చెప్పు, ఈ రాత్రికి నీకేం చేయగలం?
తనని నీ నుండి కొనాలనుంది, కానీ లింకన్ ఆ అవకాశం లేకుండా చేసేశాడు.
లక్షణాలేమైనా కనిపిస్తున్నాయా?
మామూలుగా ఉండేవే, డాక్టర్.
మేరీ, పైనున్న గదిని సిద్దం చేయ్, సరేనా?
నేను ఎవరికి చికిత్స చేశానో చెప్తే, అవాక్కవుతావు.
- ఈస్టర్ బన్నీకా? - కాదు, అంతకన్నా ముఖ్యమైన వారికి.
- మనిద్దరి స్నేహితుడికి. - ఇక్కడికి వచ్చాడా?
వచ్చాడు. యేసు ప్రభు కాదులే.
ప్లాన్ మారిందని నీకు తెలుసా?
నీకు తెలుసా?
ముందు నువ్వు సమాధానం చెప్పు.
నాకు తెలియాల్సింది నాకు తెలుసు, ఇంకేం తెలుసుకోవాలని నాకు లేదు.
నువ్వు కూడా అలాగే ఉండు.
జె.డబ్ల్యూ.బీ
ఎవైనా సరుకులు కావాలా?
ఒకట్రెండు రోజులకు సరిపడా ఏర్పాటు చేయ్.
మేరీ, రేపు ఉదయాన్నే మార్కెట్ కి వెళ్లి,
జాన్ కి మంచి సరుకులు తీసుకురా.
వాళ్ళు నా కోసం గాలిస్తున్నారని తెలిసింది.
యుద్ద శాఖకి ఒకరికి వ్యతిరేకంగా కూడా ఒక్క ఆధారం కూడా దొరకలేదని తెలిసింది.
నీ ఆతిథ్యం ఎప్పుడూ కూడా బాగుంటుంది, డాక్టర్.
స్టేట్ సెక్రటరీ విలియమ్ సివర్డ్ నివాసం
మీ ఇద్దరి మధ్యా ఎంత సాన్నిహిత్యం ఉందో నాకు తెలుసు...
అతను నన్ను చూడటానికి రానప్పుడు...
ఏం జరిగిందో నాకు అర్థమైంది.
అన్నీ దారులనూ పరిశీలించానని అనుకున్నా.
కానీ నువ్వన్నది నిజమే. వాళ్లు తీవ్రవాదులు.
జాగ్రత్త, ఎడ్విన్.
మళ్లీ నాపై దాడి చేసే ప్రయత్నం చేస్తారంటావా?
తప్పకుండా చేస్తారు.
రమ్మను.
గుడ్ మార్నింగ్ నాన్నా. నాకు ఒక ఆలోచన వచ్చింది.
లింకన్ దేహాన్ని ఖననం చేయకుండా, మనం శవయాత్ర చేస్తే ఎలా ఉంటుంది?
ఎలా చేద్దామంటావు?
అతని దేహాన్ని రైలు ద్వారా తీసుకెళ్తూ, అనేక నగరాల్లో ప్రజలు దర్శనం చేసుకోవడానికని ఆపుదాం,
అప్పుడు జనాలు అతనికి సరిగ్గా శ్రద్ధాంజలి ఘటించగలరు.
ఆయన దేహాన్ని దగ్గరగా ఎంత మంది పౌరులు చూస్తే,
ఏబ్ లక్ష్యాన్ని సాధించడంలో నీకు అంత ఎక్కువ మద్దతు లభిస్తుంది.
ఆలోచన బాగుంది.
ఆయనని ఎక్కడ ఖననం చేద్దాం? ఇక్కడ రాజధానిలోనే చేద్దామా?
లేదు. మేరీ లింకన్ అందుకు ఒప్పుకోవడం లేదు.
ఆయన్ని తన సొంతూరులోనే ఖననం చేద్దాం.
చివరగా ఇలినాయిలోని స్ప్రింగ్ ఫీల్డులో ఆగుదాం.
ఆ ఆలోచన చాలా బాగుంది.
నువ్వు చాలా మంచి సలహా ఇచ్చావు, ఎడ్డీ.
- ఏర్పాట్లు చేయడం మొదలుపెడతాను మరి... - వద్దు, నేను చేస్తా.
అప్పుడు ఏబ్ గురించి వార్తలు వస్తూ ఉంటాయి.
రీకన్స్ట్రక్షన్ ఇంకా మిగిలి ఉంది కాబట్టి, బూత్ కన్నా లింకన్ గురించే ఎక్కువ మాట్లాడుకోవాలి.
30,000 డాలర్ల బహుమానం జాన్ విల్క్స్ బూత్!
చూడటానికి బాగానే ఉంది.
అయ్య బాబోయ్!
హేయ్, హేయ్! కాస్త తగ్గు!
లోపలికి వెళ్లి, నీ యజమానిని తీసుకురా.
నేనే యజమానిని.
ఇది నా చోటు, కాబట్టి నోర్మూసుకొని ఉండండి.
నేను పుట్టడమే స్వేచ్ఛా జీవిగా పుట్టా.
మేము రిచ్ హిల్ కి వెళ్లాలి.
దారి చూపడానికి రెండు డాలర్లు.
మమ్మల్ని దగ్గర ఉండి తీసుకెళ్తే రెండు డాలర్లు ఇస్తాం.
దానికి అయిదు డాలర్లు అవుతుంది.
లేదా మీకు దారి చూపించగలను,
ఇందాక రెండు డాలర్లంటే ఒప్పుకోనందుకు ఇప్పుడు మూడు డాలర్లు ఇవ్వాలి.
అతను మనకి దారి చూపకపోతే?
వదిలేయిలే.
రిచ్ హిల్ కి ఎలాగోలా మేమే వెళ్తాంలే.
హేయ్, ఆగు. చూడు, మడ్ మ్యాప్ లో మనకి దారి సరిగ్గా కనిపించడం లేదు.
మీకు గైడ్ కావాలా, వద్దా? నా సమయాన్ని వృథా చేయకండి.
ఇది నీకు ఇవ్వవచ్చు కదా? మేరీకి ప్రయాణ ఖర్చుల కోసం ఇచ్చిన స్టైపెండ్.
జాగ్రత్తగా ఉంచు.
బాధ మర్చిపోవడానికి, దీన్ని తను విలాసవంతమైన వస్తువుల కోసం ఖర్చుపెట్టదనే ఆశిస్తున్నాను.
ఇది నీ మంచితనానికి నిదర్శనం. థ్యాంక్యూ.
ఎలిజబెత్.
మళ్లీ బానిసత్వం రాకూడదు.
నేను స్వేచ్ఛా వాయువు పీల్చడానికి 29 ఏళ్లు పట్టింది. మళ్లీ నేను బానిసగా బతకలేను.
అలాంటిదేమీ జరగదు.
జాగ్రత్త, ఎడ్విన్. ఆయన కూడా అదే కోరుకునేవాడు.
మేరీ. ఆ రోజు రాత్రి నిన్ను అరిచినందుకు నన్ను...
ఆయన అంటే మనిద్దరికీ ప్రాణమే.
నా భర్తను చంపినవాడిని పట్టుకో.
రాబర్ట్.
ఇంటికి క్షేమంగా రా.
హేయ్, ఈ దారి మాకు క్షేమం కాదు.
అటు వైపు చిత్తడి దారుంటుంది.
ఇంకో వైపు, యూనియన్ సైనిక శిబిరం ఉంటుంది.
నేను చెప్తున్నా కదా, రిచ్ హిల్ కి వెళ్లడానికి ఇదొక్కటే దారి.
ఇప్పుడు మీరు తుపాకులు ఇవ్వండి.
ఇప్పుడు మా తుపాకులు కూడా కావాలా నీకు?
తుపాకులతో మీరు నన్ను బెదిరించి పారిపోతే?
ప్రార్థన ఇప్పుడే ముగిసింది.
అందరూ లోపల ఉండగానే మనం ఉడాయించేయాలి.
- మీరు సిద్ధమేనా? - మేము వెర్రి వాళ్లం కాదు.
నేను కూడా వెర్రివాడిని కాదు.
మీరు తుపాకులు ఇస్తేనే మీకు దారి చూపిస్తాను.
మీతో పెట్టుకుంటే పైసా లాభం లేదు.
ఆగు.
ఈ నల్లజాతీయుడు వల్ల మనం తప్పించుకోవచ్చేమో.
సబ్ టైటిళ్ళను అనువదించినది: రాంప్రసాద్